ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660022939 

ขอความช่วยเหลือแก้ไขปัญหาบุคคลเร่ร่อน บริเวณใต้สะพานข้ามแยกสุขาภิบาล ไปยังแยกวัชรพล ถนนเทพรักษ์ แขวงท่าแร้ง เขตบางเขน กรุงเทพมหานคร จุดสังเกต สะพานข้ามแยกดังกล่าวจะอยู่ห่างจากตลาดต้นไม้หัวมุม ระยะทางประมาณ 100 เมตร เนื่องจากผู้ร้องแจ้งว่าบริเวณดังกล่าว จะมีบุคคลเพศชาย อายุประมาณ 40-50 ปี สูงประมาณ 160 เซนติเมตร รูปร่างผอม ศีรษะโล้น ผิวดำ มักจะสวมใส่กางเกงตัวเดียว ไม่สวมเสื้อ อาศัยอยู่บริเวณใต้สะพานข้ามแยกดังกล่าว และมักจะมีพฤติกรรมชอบเก็บสะสมของเก่าไว้ที่ใต้สะพานดังกล่าว และถ้าหากมีประชาชนเดินผ่าน บุคคลเพศชายดังกล่าวก็จะส่งเสียงดัง โวยวาย เนื่องจากหวงของ อีกทั้งบริเวณดังกล่าวไฟฟ้าส่องสว่างริมทางจะดับบ่อยครั้ง ซึ่งผู้ร้องเกรงว่าประชาชนที่สัญจรผ่านเส้นทางดังกล่าวในช่วงเวลากลางคืนจะเกิดอันตราย หรือถูกทำร้ายร่างกายได้ พบเห็นมาเป็นระยะเวลาประมาณ 1 ปีแล้ว เบื้องต้นผู้ร้องเคยแจ้งเรื่องไปยังสำนักงานเขตบางเขนแล้ว จึงประสงค์ให้หน่วยงานที่เกี่ยวข้องแก้ไขปัญหาบุคคลเร่ร่อน บริเวณใต้สะพานข้ามแยกสุขาภิบาล ไปยังแยกวัชรพล ถนนเทพรักษ์ แขวงท่าแร้ง เขตบางเขน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata